钦定古今图书集成/明伦汇编/官常典/第693卷 > 韩昌 张泰 马孝祖 黎近 徐鉴 徐靖
## 钦定古今图书集成/明伦汇编/官常典/第693卷 > 韩昌 张泰 马孝祖 黎近 徐鉴 徐靖

按《明外史黄泽传》：“山阴韩昌上书，劝帝以天命为心，
祖宗为法，总权纲，明政体，重庙堂之职，伸台谏之气，
别白士大夫之论。帝褒答焉。时中外上书者甚众。其
著者，麻阳教谕张泰，陈三事，劝帝孝两宫，悌上皇，奋
威武。昌平诸生马孝祖，候选知县黎近，国子生徐鉴，
皆切言时事。而留守左卫小旗徐靖，愤富豪纳粟，皆”
授锦衣官，奏乞调卫，从之。于是纳粟无留宿卫者。